Margrét Hallgrímsdóttir , þjóðminjavörður , verður skrifstofustjóri á nýrri skrifstofu í forsætisráðuneytinu . Á vegum forsætisráðuneytisins hefur að undanförnu verið unnið að skipulagsbreytingum vegna flutnings verkefna frá mennta - og menningarmálaráðuneytinu . Það eru verkefni er varða vernd menningararfs Íslands . Sett verður á fót ný skrifstofa menningararfs til þess að vinna að þessum nýju verkefnum í ráðuneytinu og ákveðið hefur verið að Margrét Hallgrímsdóttir , þjóðminjavörður , verði á grundvelli 36. gr. laga um réttindi og skyldur starfsmanna ríkisins flutt í embætti skrifstofustjóra á hinni nýju skrifstofu til eins árs frá 1. febrúar 2014 . Margrét verður í leyfi frá Þjóðminjasafni Íslands á sama tíma . Undir nýja skrifstofu menningararfs falla m.a. verkefni er lúta að vernd menningararfsins , þjóðarverðmæta , húsa og mannvirkja og menningartengdrar byggðar . Í fjarveru Margrétar verða Anna Guðný Ásgeirsdóttir og dr. Anna Lísa Rúnarsdóttir settar til að gegna embætti Þjóðminjavarðar .